22/06/2009 | Administración LocalMunicipal
Ames
Bases da convocatoria de selección dun funcionario/a interino/a como técnico/a en dietética e nutrición, para o programa “Ames Saudable”

Aprobadas na Xunta de Goberno Municipal, o pasado día 03-06-2009, as bases da convocatoria para a selección como funcionario/a interino/a por programa regulado no artigo 10.1. c da Lei 7/2007, de 12 de abril, do Estatuto Básico do Empregado Público, dun/dunha Técnico en Dietética e Nutrición, para o Programa “Ames saudable”, fanse públicas aos efectos previstos no apartado 4 das mesmas. As presentes convocatoria e bases teñen por obxecto a selección como funcionario/a interino/a por programa regulado no artigo 10.1. c da Lei 7/2007, de 12 de abril, do Estatuto Básico do Empregado Público, dun/dunha Técnico en Dietética e Nutrición. Programa: “Ames Saudable”: Unidade temporal municipal para a promoción da actividade física, dunha alimentación saudable e dunha vida sen tabaco, alcohol e outras drogas. Área de Adscrición: Concellaría-Delegación de Sanidade, Benestar social e Igualdade. Denominación: Técnico/a en Dietética. Grupo de clasificación profesional: C1 (artigos 10.5 e 76 da Lei 7/2007, de 12 de abril)/ C (Disposición Transitoria Terceira da Lei 7/2007, de 12 de abril) Nivel: 22 Complemento Específico: 10.817,44 euros anuais Titulación: 2009/9057 Técnico/a Superior en Dietética e Nutrición. Contido funcional: Elaboración e asesoramento dos menús da rede municipal de comedores escolares. Preparación e impartición de charlas destinadas a toda a comunidade educativa. Elaboración e impartición de obradoiros sobre boas prácticas alimenticias destinados a grupos específicos de poboación. Asesoramento nutricional á poboación municipal. Elaboración e asesoramento dos menús adaptados ás intolerancias, alerxias dos usuarios da rede. Calquera outra, correspondente á natureza da súa praza e das súas funcións. Duración: Dende o día que se sinale no nomeamento e ata a finalización do Programa e, de xeito orientador, sete meses. Xeira de traballo: Xornada completa e partida, nos horarios que sinale a Concellaría-Delegación de Sanidade, Benestar social e Igualdade. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española, sen prexuízo do disposto no artigo 57 da Lei 7/2007, de 12 de abril, no caso dos nacionais doutros Estados. b. Posuír a capacidade funcional para o desempeño das tarefas. c. Ter cumpridos dezaoito anos e non exceder, no seu caso, da idade máxima de xubilación forzosa. d. Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e. Posuír a titulación de Técnico Superior en Dietética e Nutrición do Grao Superior da Formación Profesional (Reais Decretos 536/1995 e 548/1995, ambos os dous de 7 de abril). f. Conforme os artigos 54.11 e 56.2 da Lei 7/2007, de 12 de abril, estar capacitado para atender ao cidadán na lingua oficial en Galicia na que o solicite. A solicitude presentarase, conforme ó modelo que se achega como anexo, no Rexistro Xeral do Concello durante os 10 días hábiles seguintes á publicación no B. O. P. do correspondente anuncio. Con ela acompañarase debidamente cotexadas: a. Fotocopia do D. N. I. b. Fotocopia do título esixido. c. Relación de méritos acompañada dos xustificantes acreditativos dos mesmos. d. Declaración xurada de reunir os requisitos esixidos na base 3ª. e. Xustificante de ter aboados os dereitos de exame. As persoas con minusvalía deberán facela constar nas súas instancias sinalando se precisan adaptación das probas. A condición da minusvalía acreditarase coa certificación correspondente expedida polo órgano competente. Os dereitos de exame ascenden á cantidade de 21,06 euros, que deberán ser aboados na conta que ten o Concello na Entidade “Caixa Galicia”: 20910317303110000116. Expirado o prazo de presentación de instancias, a Alcaldía, no prazo de 5 días, ditará resolución, declarando aprobada a lista provisional de admitidos e excluídos. En dita resolución, que se publicará no taboleiro de anuncios e na páxina web do Concello, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días para reclamacións. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo e a composición definitiva do Tribunal. A referida resolución publicarase no taboleiro de anuncios e na páxina web do Concello. A selección consistirá nun concurso de méritos e unha entrevista. A. CONCURSO: O baremo do concurso será 1.- Por servizos prestados: No mesmo posto ou homologable en Administracións Públicas: 0,10 puntos por mes traballado. No mesmo posto ou homologable fora das Administracións Públicas: 0,05 puntos por mes traballado. Neste apartado poderase acadar un máximo de 4 puntos. Forma de acreditación dos servizos: fotocopia compulsada do contrato de traballo e certificación de vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase copia do contrato de servizo que dera lugar a experiencia alegada e da alta no réxime correspondente. Deberá quedar debidamente acreditado o posto de traballo concreto e a función desempeñada. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.2.- Por realización de cursos relacionados coa materia de dietética e nutrición, realizada con aproveitamento, impartida por administracións públicas, organismos oficiais dependentes de calquera das administracións públicas ou homologados por estas e cun mínimo de 8 horas lectivas: a. Por cada curso de 8 a 30 horas: 0,05 puntos b. Por cada curso de 31 a 100 horas lectivas: 0,10 puntos c. Por cada curso de 101 a 200 horas lectivas: 0,20 puntos. d. Por cada curso de máis de 201 horas lectivas: 0,50 puntos. A puntuación máxima que se poderá acadar nesta fase será de 3 puntos. Forma de acreditación: certificación da entidade que impartiu o curso ou copia compulsada do documento oficial acreditativo da súa realización 3.- Outros méritos relacionados coa actividade: titulacións académicas, participación en contratos ou proxectos de investigación ou publicacións. A puntuación máxima que se poderá acadar nesta fase será de 2 puntos. Para o pase á segunda fase serán seleccionados os/as cinco candidatos/as con maior puntuación. B.- ENTREVISTA: A celebración dunha entrevista cos/coas aspirantes sobre o seu currículo e na que se poderán facer así mesmo preguntas de carácter técnico para comprobar os coñecementos sobre as tarefas a desenvolver no posto convocado. Esta entrevista valorarase cun máximo de 1 punto. O Tribunal estará constituído do seguinte xeito: Presidenta: A Secretaria da Corporación. Suplente da Presidenta: O Tesoureiro Municipal Secretario: O xefe do Servizo de RR. HH. Suplente do Secretario: Un administrativo do Concello Vogais: Nomearanse, pola Alcaldía, dous/dúas vogais e os/as seus/súas correspondentes suplentes. Deberán ser funcionarios/as de carreira do grupo C1 como mínimo. O Tribunal poderá dispoñer a incorporación de asesores especialistas. Ditos asesores colaborarán co órgano de selección unicamente no exercicio das súas especialidades técnicas, tendo voz pero non voto O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, como nas demais normas aplicables. Tras a fase de concurso, o Tribunal fará pública a puntuación obtida polos candidatos/as no taboleiro e na páxina web do Concello. Finalizado o proceso selectivo, o Tribunal fará pública a puntuación total dos candidatos/as. O/a aspirante con maior puntuación total será proposto polo Tribunal para o seu nomeamento. Os aspirantes seguintes, se os houbera, determinados por orden descendente de puntuación, serán propostos polo Tribunal para formar parte dunha lista de substitucións para cubrir posibles ausencias do persoal titular. A Alcaldia-Presidencia resolverá o nomeamento do/a aspirante proposto/a polo tribunal, así como a relación de aspirantes que forma parte da lista de substitucións. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non prevista nas bases. ANEXO 1.- MODELO DE SOLICITUDE D/Dª …………………………………….……………. con DNI nº ………….……… domicilio a efecto de notificacións en ……………………………………….……. teléfono ………………………., solicita tomar parte no proceso de selección convocado polo Concello de Ames para a cobertura de 1 praza de Funcionario/a Interino/a como Técnico/a en Dietética para o programa: “Ames Saudable”, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; a) Fotocopia do D. N. I.- b) Fotocopia do título esixido. – c) Relación de méritos acompañada dos xustificantes acreditativos dos mesmos.- d) Declaración xurada de reunir os requisitos esixidos na base 3ª.- e) Xustificante de ter aboados os dereitos de exame. Ames, _____de ____________de 2009. Sr. Alcalde Presidente do Concello de Ames” Ames, 9 de xuño de 2009. O alcalde, Asdo: Carlos A. Fernández Castro.